ग्रामीणों ने की जावरा में फिल्टर प्लांट की मांग
जावरा,बाड़ौली और नागणी गांव के लोगों ने रावतभाटा झालरबावड़ी बाडौली की पेयजल योजना का फिल्टरप्लांट जावराकलां गांव में बनाने की मांग मुख्यमंत्री से की है। इस मामले में ग्रामीणों ने एकत्रित होकर एसडीएम को ज्ञापन दिया।
ज्ञापन में कहा गया कि परमाणु बिजलीघर के सीएसआर में बनने वाले 17 करोड़ के पेयजल योजना के फिल्टर प्लांट को जावरा में बनाया जाए, ताकि जावरा, नागणी और बाड़ौली की पेयजल समस्या दूर हो सके। राणाप्रताप सागर बांध का पानी गर्मी के मौसम में लेवल कम होने के कारण बदबू देता है। इसके कारण लोग परेशान होते हैं। बाड़ौलिया के सरपंच मांगीलाल एवं अन्य ग्रामीणों ने मांग की है कि इस योजना को जल्दी से स्वीकृत किया जाए।
hin_Deva hin_Deva hin_Deva